**Årsmelding Alta Trekkhundklubb**

**Sesong 2016/17**

**Styret har i perioden bestått av:**

Leder: Carolien Vandersmissen

Nestleder: Marianne Skjøthaug

Kasserer: Mailene Skjølås

Styremedlem: Sølvi Monsen

Styremedlem: Steinar Kristensen

Varamedlemmer: Marit Bakken Iversen og Geir Otto Olsen

**Sportslig komite**:

Leder: Arne Karlstrøm

Medlem: Harald Tunheim

Medlem: Roy Ugseth

Vara: Ben Voigt

Rennleder: Rita Hallvig

Sjefsveterinær: Arild M. Jøssund

**Valgkomite:**

Trond Anton Andersen, Bernt Walseth og Ingvild L. Fossøy. Vara: Maria Uglebakken

**ATHK representant i Finnmarksløpet AS:**

Maria Sparboe

**Generelt:**

Vi er registrert med over 100 medlemmer i Norges Hundekjørerforbund. Dette er en klar oppgang fra fjoråret. Det er en stor utfordring å få alle medlemmer til å betale medlemskontingent og å holde medlemslistene oppdatert.

Økonomien til klubben må sies å være god.

Representanter på tinget for 2016 var Rita Hallvig og Arne Karlstrøm.

Våre medlemmer har gjort stor innsats i konkurransene som har blitt gjennomført!

(Oversikt over plasseringer kan sees på neste side).

Det har vært 4 vanlige medlemsmøter på Peppes Pizza og/eller Gargia Fjellstue (4/10, 1/11, 6/12, 6/2). Oppmøtet har vært varierende og mange temaer har vært diskutert.

Det har vært styremøter ved behov. Hovedsakelig har vi fortløpende behandlet saker per e-post. I tillegg har en arbeidsgruppe (etter mandat fra Styret og Årsmøte) jobbet med å lage en ny leieavtale med Finnmarksløpet AS. Pr i dag ligger den avtalen hos FLAS for behandling.

Hjemmesiden brukes lite og Facebook ansees som det viktigste formidlingsmediet klubben har. Hjemmesiden er likevel viktig for å hente inn nye medlemmer samt kunngjøre stoff til de som ikke er medlemmer og ikke har Facebook, f.eks. i forbindelse med Beaskadas 300 og årsmøtet. Styret oppfordrer medlemmene til å sende inn stoff til hjemmesida, slik at denne holdes levende.

Årsregnskapet 2016 viser et overskudd på 3481,61 kr. Dette er likevel ikke mer enn det må være, skal vi ha en økonomisk buffer til å kunne håndtere dårligere år.

FLAS-ATHK

Det har vært fem styremøter i FL AS i 2016. Det har ikke vært veldig store endringer i styresammensetning. Christian Kramer og Gunnar Nilssen ble valg inn i styret på generalforsamlingen.

Gjennomgående sak på agendaen er og har vært økonomi. Kostnader tilknyttet Finnmarksløpet har økt de siste årene, mens inntektene dessverre ikke har holdt tritt. Det har vært økte kostnader knyttet til løypekjøring, sjekkpunkt, veterinærer m.m. Til tross for at det i 2016 var stor fokus på kostnadssiden, så viste altså regnskapet for 2016 et underskudd på i underkant av NOK 200.000. Det har derfor også vært fokus på å skaffe nye samarbeidspartnere samt ta godt vare på de som vi allerede har.

Andre saker som styret har jobbet med er: kommunikasjonsstrategi, bruk av sosiale medier, arbeid med å komme inn på statsbudsjettet og prosess omkring søknad om statstilskudd, prosjekt "verdens beste hundekjører" samt ansettelse av ny daglig leder.
Maria Sparboe
FLAS-representant 2016

28. juni 2015 ble den årlige grillkvelden arrangert i Mathisdalen ved Paulsenhytta til Kåfjord Jeger og Fisk. Det var fint vær, men oppmøtet var ikke det helt store. Styret tar initiativ til en grillkveld i løpet av august i stedet for juni.

2-4 september 2016 ble den årlige treningssamlinga til Bingis arrangert. Det var mange deltakere: ca. 40 i alle aldersgrupper fra både Finnmark og Nord-Troms. Det var sosialt og trivelig!

15. oktober 2016 ble det avholdt et høstseminar og fest på Vangen i Eiby med innlegg fra flere foredragsholdere fra inn- og utlandet (Jerry Vanek, Tom Frode Johansen, representant fra Labb, Arne Karlstrøm). Over 60 medlemmer/ikke-medlemmer deltok. Disse kom fra hele Finnmark og Troms. Det ble en sosial og ikke minst en veldig lærerik dag.

Klubbens første Rookiekurs ble arrangert 19. november. 16 deltakere fra Vest-Finnmark og Troms deltok. En stor takk for flott innsats og kunnskapsdeling til alle foredragsholdere: Arild Jøssund, Rita Hallvig, Arne Karlstrøm, Harald Tunheim, Roger Dahl, Roy Ugseth, Maria Sparboe.

26-27 november 2016 ble det avholdt et TD kurs for aspirant TD med 9 deltakere og kursholdere Rita Hallvig og Nils Finsrud.

Beaskadas 300 gikk ikke som planlagt: på grunn av utfordrernes værforhold måtte løpet utsettes fra 6-8 januar til 13-15 januar. Dette skapte en del utfordringer og ekstra kostnader for både deltakere og klubben. Utvalget oppfordrer flere klubbmedlemmer å stille opp som frivillig på løpet.

Løpet ble i år arrangert med samme konsept som fjoråret.

Barnas Finnmarksløp ble avholdt på 22-23 april på Jotka fjellstue. Steinar Kristensen tok ansvaret for dette og det ble en suksess med langt flere deltakere (15 spann) enn tidligere år.

Åsgårdsreia 5-7 mai 2017 ble avlyst på grunn av for få påmeldte.

**KONKURRANSER 16/17 – Plasseringer for medlemmer:**

**Langfordløpet –** Avlyst grunnet snømangel.

**Beaskadas 300 –**

Vinner i 12-spann ble Maria Hernetkoski, nr. 2 Christian Høy Knudsen, nr. 3 Espen Bech, 4. Arne Karlstrøm, 6. May Conny Johansen, 7. Kristian Walseth, 10. Roger Fossøy, 11. Roy Ugseth, 12. Bernt Walseth, 14. Ben Voigt, 15. Bernd Helmich, 17. Victor Halvorsen

I 8-spann vant Martin Andre Aslaksen, nr 2. Sølvi Monsen og nr. 3 Runar Terje Foslund, 6. Kristoffer Bjørkhaug, 7. Herlof Hammari, 9. Mailene Skjølås, 11. Ragnhild Larshus, 12. Dre langefeld, 13. Ingvild Aasheim, 16. Heidi Walseth, 17. Hans Petter Harangen, 20. Emma Cowell

I 6 – 8 spann 2 x 50 vant Anna Dorothea Yri

Jr.-klasse 1. plass: Martin Tunheim, nr. 3 Guro Krempig, nr 4 Ingeborg Emilie Killi.

**Troms Quest –**

170 km: 1. plass Harald Tunheim, 2. Anved Kvammen, 7. Ben Voigt, 9. Ingvild L. Fossøy, 11. Dre Langefeld

**Bergebyløpet –** Åpen klasse: Nr. 1 Kristian Walseth, nr. 2 Trine Lyrek, nr. 4 Christian Høy Knudsen, 5. Maria Hernetkoski, 6. Espen Bech

8-spanns klasse: 4. plass Jørn Roger Strifeldt, 6. Arnt Bjørnø, 14. Hans Petter Harangen

**Finnmarksløpet –**

1000km-5. Kristian Walseth, 11. Christian Høy Knudsen, 19 Roy Ugseth

500km-3. Harald Tunheim (2. plass NM), 4. Trine Lyrek (3. plass NM), 6. Vidar Uglebakken, 7. Maria Hernetkoski, 10. Sølvi Monsen, 12. Vidar Myklevoll, 13. Jørn Roger Strifeldt, 14. Andreas Tømmervik, 16. Kenneth Nilsen, 22. Victor Halvorsen, 24. Heidi Walseth, 35. Herlof Hammari, 40. Mailene Skjølås

Junior- 2. Mina S. Karlstrøm, 3. Hanna Lyrek, 4. Guro Krempig, 8. Martin Tunheim, 12. Marit Leinan Abrahamsen, 13. Ingeborg Killi

**Pasvik Trail-**

Open klasse-1. Anved Kvammen, 3. Maria Hernetkoski, 7. Arne Karlstrøm, 8. May Conny Johansen, 9. Bernd Helmich, 10. Åse Østvold, 12. Maria Sparboe

8. spann-2. Vidar Myklevoll, 3. Elaine Brown, 8. Arnt Bjørnø, 9. Hege Knudsen, 10. Kenneth Nilsen, 11. Samuel Karlsson, 12. Yngve Opgård, 13. Sølvi Monsen, 15. Berit Seljestokken

Takk og gratulerer til alle som har vært med å representere Alta trekkhundklubb.

Og tusen takk til alle dere som bidrar til at arrangementene kan gjennomføres!

Takk til revisoren og Jostein Thomassen for materialforvaltning.

For Styret i Alta Trekkhundklubb,

Carolien Vandersmissen – leder

Alta, 30.05.2017